RATCH ลงนามเงินกู้โครงการพลังงานลม Mount Emerald วงเงิน 7.12 พันลบ.
 RATCH ลงนามเงินกู้โครงการพลังงานลม Mount Emerald วงเงิน 7.12 พันลบ.
1 พ.ย. 2559

นายรัมย์ เหราบัตย์ กรรมการผู้จัดการใหญ่ บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH  เปิดเผยว่า Mount Emerald Wind Farm Pty (บริษัทย่อยที่บริษัท ราช-ออสเตรเลีย คอร์ปอเรชั่น จำกัด (RAC) ซึ่งเป็นบริษัทย่อยทางอ้อมที่บริษัทถือหุ้นในสัดส่วนร้อยละ 80)  ซึ่งเป็นผู้ดำเนินโครงการโรงไฟฟ้าพลังงานลม Mount Emerald ได้ประสบความสำเร็จในการจัดหาเงินกู้เพื่อใช้ในการพัฒนาโครงการดังกล่าว
โดยได้ลงนามสัญญาทางการเงินกับสถาบันการเงิน 4 แห่ง ได้แก่ Australia and New Zealand Bank, National Australia Bank, The Bank of Tokyo Mitsubishi และ Societie Generale โดยมีวงเงินกู้รวมทั้งสิ้นจำนวน 258.30 ล้านเหรียญออสเตรเลีย หรือเทียบเท่าประมาณ 7,120 ล้านบาท ทั้งนี้โครงการฯมีสัดส่วนโครงสร้างหนี้สินต่อทุนในอัตรา 68:32
อนึ่ง โครงการโรงไฟฟ้าพลังงานลม Mount Emerald  ตั้งอยู่ทางตอนเหนือของรัฐ Queensland ประเทศออสเตรเลีย ขนาดกำลังการผลิตติดตั้ง 180 เมกะวัตต์ มีมูลค่าโครงการประมาณ 400 ล้านเหรียญออสเตรเลีย โดยจะเริ่มดำเนินการก่อสร้างในเดือน พ.ย. 59 และคาดว่าจะสามารถเดินเครื่องเชิงพาณิชย์ในปี 61